CELEX: 62015FN0115
Language: mt
Date: 2015-08-14 00:00:00
Title: Kawża F-115/15: Rikors ippreżentat fl-14 ta’ Awwissu 2015 – ZZ vs Il-Kummissjoni

28.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/56
            
         Rikors ippreżentat fl-14 ta’ Awwissu 2015 – ZZ vs Il-Kummissjoni
   (Kawża F-115/15)
   (2015/C 320/78)
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentanti: N. De Montigy u J.-N. Louis, avukati)
   
      Konvenuta: Il-Kummissjoni Ewropea
   
      Suġġett u deskrizzjoni tat-tilwima
   
   Annullament tad-deċiżjoni tal-Kummissjoni li tillimita d-drittijiet għall-pensjoni tar-rikorrent u d-dikjarazzjoni ta’ inapplikabbiltà tal-konklużjonijiet tal-kapijiet tal-amministrazzjoni tas-16 ta’ Ġunju 2005 sa fejn dawn jillimitaw l-akkreditazzjoni tad-drittijiet għall-pensjoni tar-rikorrent kif ukoll il-kundanna tal-konvenuta għall-ħlas tal-pensjoni tal-anzjanità li għaliha huwa għandu dritt.
   
      Talbiet
   
   
               —
            
            
               Tiddikjara inapplikabbli għal dan il-każ il-konklużjonijiet tal-kapijiet tal-amministrazzjoni Nru 240/05 tas-16 ta’ Ġunju 2005 sa fejn dawn jillimitaw l-akkreditazzjoni tad-drittijiet għall-pensjoni tar-rikorrent marbuta mal-kumpens ta’ ġestjoni prorata tal-perijodu effettiv ta’ kontribuzzjoni relatat mal-karriera kompleta ta’ uffiċjal;
            
         
               —
            
            
               tannulla d-deċiżjoni kkontestata, sa fejn din tillimita d-drittijiet għall-pensjoni tar-rikorrent fir-rigward tal-kumpens ta’ ġestjoni prorata tal-perijodu ta’ kontribuzzjoni relatat man-numru tas-snin ta’ servizz ta’ karriera kompleta ta’ uffiċjal tal-Unjoni;
            
         
               —
            
            
               tikkundanna lill-Kummissjoni tħallas lir-rikorrent il-pensjoni tal-anzjanità li għaliha għandu dritt, bit-tnaqqis tal-pensjoni fil-fatt imħallsa, miżjuda bl-interessi moratorji kkalkolati bir-rata applikata mill-BĊE għall-operazzjonijiet attwali tiegħu miżjuda b’żewġ punti;
            
         
               —
            
            
               tikkundanna lill-Kummissjoni għall-ispejjeż.